Il-bieraħ filgħaxija Saviour Balzan qalilna li l-whistleblower li qed tallega li l-kumpanija fil-Panama Egrant hija ta' Michelle Muscat, hija eks impjegata tal-bank Pilatus li tkeċċiet f'Marzu 2015. Dan biex imbagħad ikunu jistgħu jgħidu li ma setax ikun li rat u ħadet kopja ta' dokument datat Awwissu 2015 li fih hemm indikat li Muscat hija s-sid ta' Egrant. (ara l-kumment ta' Cyrus Engerer) Issa dalgħodu l-gazzetta ta' Saviour Balzan 'ILLUM' qaltilna li l-whistleblower filfatt tkeċċiet minn Pilatus Bank sena wara, jiġifieri f'Marzu 2016! Apparti li fi ftit sigħat diġa nqabdu jigdbu fuq din il-whistleblower, dan ifisser li filfatt hi setgħet rat u ħadet kopja ta' dan id-dokument li juri li Egrant hija ta' mart il-Prim Ministru.
Diġa nqabdu jigdbu fuq il-whistleblower